text.text: الرئيسية2022أبريل1حسان بالواعر متأثرا :”هلال رمضان ما طلعش في دارنا.. القمرة أمي رحلت وهزتو معاها” (فيديو)
text.text_idx: #000000
text.text: حسان بالواعر متأثرا :”هلال رمضان ما طلعش في دارنا.. القمرة أمي رحلت وهزتو معاها” (فيديو)
text.text_idx: #000001
text.text: نشر الإعلامي بقناة نسمة حسان بالواعر تدوينة مؤثرة جدا على حسابه الخاص عبّر فيها عن ألمه وتأثره في أول شهر رمضان دون والدته الراحلة، موجها لها كلمات مؤثرة أثارت تفاعل رواد صفحات مواقع التواصل الإجتماعي حيث قال :”
text.text_idx: #000002
text.text: و انت قبل بجمعتين تبدل الماعون و كان لزم تدهن الكوجينة .. و تحضر الافاح و القهوة و تهز ترحيهم في الطاحونة ..نتذكر ريحة القهوة بقشور البرتقال و هك الشي اللي تخلطو فيها .. كيفاش تبدا فايحة وقت تروح بيها . . تقول ناكلها بالمغرفة .تتذكر كيفاش كي كنت تكثر علي بالقضيات ..نفد و نقلك رانا زوز ..علاش هذا الكل ..و انت طلعت تفرق فيها شكاير .. عاللي يستحقه ..قداش حنين هك القلب .. قداش نحبه .. و نحب مولاته ..تو اكثر من 20 سنة ..menu النهار الاول ما تبدلش ..غدوة لا ثمة menu لا طاولة ..الهلال ما طلعش في دارنا ..القمرة رحلت و هزتو معاها ..
text.text_idx: #000004
text.text: نتذكر النهار الاول كيفاش نبدا شادد الصف بش ناخولك حاجة حلوة .. و اش تتشرط و تتشهى .. و بعد ما تاكل شي .و الدقلة .. تحبها كان الباهية و تحط فيها شامية و زبدة . على خاطري و انت اصلا ما تاكلش الزبدة ..نتذكر كيف تبعثني نشد الصف بس ناخولك اللبن و الجبن ..و صفرتك كيفاش تبدا مزية و مبرقشة ..على كل لون يا كريمة ..عينك كبيرة و تحب الحاجة المزيانة . و الطاولة لازمها تشهي الصايم بش يشق فطرو مليح ..صلوحتي ..تتذكر خرجاتنا في الويكند.. نقلك اكاهو .يزيك ما تعبت وسط الجمعة ..ارتاح سبت و احد و نبداو نختارو في الرستورون .. و نمشيو و نعملو جو و ضحكة .. لا عاد جو ..لا عاد ضحكة ..صليحة غدوة رمضان ..و انت ماكش معايا ..لشكون بش نقضي و شكون بش يصنفو هك الخبز العربي اللي تعمله و ترش عليه جلجلان و سينوج و تحط فيه الزوزة . بنتو لتوه في فمي ..و وقفتك في الكوجينة ..و وهرتك و طلتك .. و كي تهبل علي ..هيا اخطاني ..ابعدني . برا قيل ..و اخرج من كوجينتي ..صليحة ..تتذكر في اليل كيفاش نبداو نحطوا في ليستة الشواهي ..و انت تبدا حايرة ..تقلي تعبت ..شنوة بش نطيب ..صليحة..
text.text_idx: #000005
text.text: صليحةشكون بش يمرجني في الليل ..حسان قوم اتصحر ..عيش ولدي ..تحبش نطيبلك درع و الا كريمة ..تي برا اعمل حتى قهوة . تي اشرب كاس حليب ..تبدا ورايا .انا اللي ما نحبش نتصحر...تشدلي راسي حتى لين نتصحر بالسيف ..ها صليحة ..شكون بش يقيمني في القايلة ..هيا قوم برا اعمل شوي سبور ..بش تجي تعاوني في حطان الصفرة ..شكون ..شكون ؟و برا عادة ..في النص الثانيشكون بش يبدا يميل في راسه و يحضر في الحلو .. هك المقروض اللي يذوب في الفم .. و هك الغريبة ..و الكعك .و لشكون بش نشري حوايج العيد .. و ندلل .. و انت عادة ديما تحب لبستين ..و نهار العيد مفاوضاتنا هالمهبة .لا زيدني شوي ..ياخي جيتك نطلب انا .. مشي حويجة باهية و الا خلي فلوسك عندك ..ارجع برك يا صليحة و خوذ الفلوس الكل ..نتذكر كيفاش كي نروح من صلاة العيد .نلقى قهوتي سخونة و صحين حلو مرمرم و نشيخ بوس و تعنيق و دعاء خير ..و انت تبدا تستنى في حق الملح ..
text.text_idx: #000007
text.text: يا صليحة ..ملاحت الدنيا بعدك .. ماعاد فيها شي حلو . حتى هو ماالي مشيت السكر تقطع . مالبلاد ..يا ..يااااغدوة راهو رمضان ..قاعدين يهنيو في و يبعثولي رمضانك مبروك ..راهو كل شي وفا ..لا عاد مبروك ..لا عاد سنين دايمة ..لا عاد رمضان ..الايمات ولات كيف كيف..وجيعة و عذاب ..تتشابه برك في مرارتها .انت كنت الحاجة الحلوة في اياماتي ..انت كنت البنة في حكاياتي ..انت كنت العسلة في رواياتي ...و ليلي و صباحاتي ..
text.text_idx: #000008
text.text: بالفيديو / سرقة دراجة خضّار من أمام المسجد :”حرام عليكم.. ساقيا مقصوصين والموتور هو يديا وساقيا”
text.text_idx: #000010
text.text: قليبية : حادث مرور أليم في مقص “لغزاز” يودي بحياة شاب في مقتبل العمر
text.text_idx: #000013
text.text: تابعونا عبر صفحتنا على الفيس بوك
  var js, fjs = d.getElementsByTagName(s)[0];
  بية الزردي لحنان العش :”في عوض تعرّس بميقالو.. صيف كامل وهي تخدم بيه” (فيديو)
  بالفيديو / محمود البارودي :”ضحى العريبي تحكي برشا.. وهذه حاجة تنجّم تكون سبب فشل أي علاقة”
  بالفيديو / سرقة دراجة خضّار من أمام المسجد :”حرام عليكم.. ساقيا مقصوصين والموتور هو يديا وساقيا”
  شبهات إسناد قروض ضخمة دون ضمانات..منعرج جديد في قضية البنك الفلاحي..
  محرز الغنوشي تعليقا على التقلبات الجوية القادمة...’هذا حلّها’!
text.text_idx: #000014
text.text: تابعونا عبر صفحتنا على الفيس بوك
text.text_idx: #000015
text.text: نشرها ثم حذفها :وزير الخارجية عثمان الجرندي... يفك لغز تغريدته الغامضة على تويتر
text.text_idx: #000020